## Plan i program obnove i razvoja grada Vukovara do kraja 2002. i za 2003. godinu

### NN 121/2002 (16.10.2002.), Plan i program obnove i razvoja grada Vukovara do kraja 2002. i za 2003. godinu

# VLADA REPUBLIKE HRVATSKE

1954

Na
temelju članka 5. Zakona o obnovi i razvoju Grada Vukovara (»Narodne novine«,
broj 44/2001), Vlada Republike Hrvat­ske je na sjednici održanoj 10. listopada
2002. godine, utvrdila

## PLAN I PROGRAM

### OBNOVE I RAZVOJA GRADA VUKOVARA DO KRAJA 2002. I ZA 2003. GODINU

UVOD

Grad
Vukovar je uslijed velikosrpske agresije pretrpio ratna razaranja u svim
područjima gospodarskog i društvenog života, a osobito teške posljedice su
pretrpjeli njegovi stanovnici. U okviru dosadašnje organizirane obnove u
Hrvatskoj, najintenzivniji radovi se izvode na području Grada Vukovara. Obnovom
stambenih objekata, komunalne infrastrukture, objekata javne namjene i
ostvarivanja drugih za život neophodnih preduvjeta, omogućava se ubrzani
povratak njegovog raseljenog stanovništva i njihov što normalniji život.

Radi
potrebe što bržeg otklanjanja posljedica ratnih razaranja i ubrzanja
socio-ekonomske revitalizacije Grada Vukovara, u svib­nju 2001. godine donesen
je Zakon o obnovi i razvoju Grada Vukovara (Narodne novine, broj 44/2001)
temeljem kojeg je utvrđen okvir za donošenje i realizaciju Plana i Programa
obnove i razvoja Grada Vukovara (u daljnjem tekstu: Plan i Program), te izvori
i način raspolaganja sredstvima za financiranje obnove i razvoja.

U
pripremi izrade Plana i Programa sudjelovao je Savjet za obnovu i razvoj Grada
Vukovara, sastavljen od 11 članova koje je imenovala Vlada Republike Hrvatske.
U izradi je izravno sudjelovala i Radna skupina za izradu Plana i Programa koju
sačinjava oko 50 stručnjaka - predstavnika ključnih institucija u Gradu
Vukovaru, te Gradsko vijeće Grada Vukovara koje se također izjasnilo svojim
prijedlozima.

Sredstva
za financiranje obnove i razvoja sukladno Zakonu o obnovi i razvoju Grada
Vukovara uplaćuju se u korist posebnog žiroračuna za obnovu i razvoj Grada
Vukovara, kojima raspolaže Fond za obnovu i razvoj Grada Vukovara prema
utvrđenom Planu i Programu. U slučaju nemogućnosti realizacije pojedinih pro­jekata
u predviđenom roku, a čiji su uzroci kašnjenje oko izrade projektne
dokumentacije, neriješeni vlasničko-imovinski odnosi i sl., moguća je
prenamjena sredstava u projekte sa sličnom namjenom, a prema prethodnoj
pismenoj suglasnosti između Ministarstva za javne radove, obnovu i graditeljstvo,
Fonda za obnovu i razvoj Grada Vukovara, Grada Vukovara i ostalih mjerodavnih
ministarstava.

Ovaj
Plan i Program se odnosi na period od dana utvrđivanja od strane Vlade
Republike Hrvatske, do kraja 2003. godine, a u izradi je Plan i Program za
petogodišnji period počevši od 1. siječnja 2004. godine. Ovakva podjela je bila
nužna kako bi se u srednjoročni Plan i Program mogli uključiti elementi
Strategije ekonomskog razvitka Grada Vukovara, čime bi se razvoj Grada Vukovara
planski usmjerio u skladu sa njegovim komparativnim prednostima.

Planom
i Programom obuhvaćeni su projekti kojima je prvenstveni cilj razvitak
gospodarstva i financiranje obnove, kao i drugi projekti koji indirektno utječu
na razvoj Grada Vukovara.

Sukladno
navedenom, u nastavku se daje pregled tih projekata:

PROJEKTI

1.
Uklanjanje ratom oštećenih građevina

U Gradu
Vukovaru su tijekom 2001. godine završene aktivnosti uklanjanja ruševina sa 97
objekata koji su predstavljali opasnost za sigurnost i zdravlje ljudi, a u
2002. planiraju se završiti radovi na uklanjanju ruševina sa 200 objekata koje
je poglavarstvo Grada Vukovara nominiralo kao prioritete. Tijekom 2003. godine
nastavljaju se radovi na uklanjanju ruševina.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Ministarstvom zaštite okoliša i
prostornog uređenja, Ministarstvom gospodarstva, Gradom Vukovarom, Fondom za
obnovu i razvoj Grada Vukovara i dr.

PROVEDBENE           utvrđivanje
objekata koje treba ukloniti

AKTIVNOSTI:            ras­pisivanje
javnog natječaja i izbor naj­povolj­nijeg ponuditelja; izvođenje radova ruše­nja
objekata i uklanjanja građevin­skog otpada i njegovo recikliranje

NAČIN                        Ministarstvo za javne radove, obnovu
i

FINANCIRANJA:       graditeljstvo,
Fond za obnovu i razvoj Grada Vukovara, donatori, drugi izvori

ROK
PROVEDBE:      studeni 2003.

2.
Izgradnja (saniranje) gospodarske zone

Izgradnja
gospodarske, odnosno industrijske zone je najvažniji pokretač razvoja
gospodarstva u Vukovaru, budući da je nepostojanje prostornih preduvjeta za
izgradnju gospodarskih objekata bila najveća kočnica dolasku potencijalnih
investitora.

Najpogodnija
lokacija za izgradnju gospodarske zone je smješ­tena na prilazu Vukovaru,
neposredno uz Luku na rijeci Dunav kao najvećoj komparativnoj prednosti ovog
Grada i na sjecištu željeznice s glavnim cestovnim prometnicama prema Osijeku i
Vinkovcima. Postojeći objekti na području gospodarske zone već godinama nisu u
poslovnoj funkciji, većinom su predviđeni za rušenje s obzirom na visoki
stupanj oštećenja, dok je postojeća infrastruktura značajno oštećena ili
dotrajala uslijed nekorištenja. Nakon saniranja se ovo atraktivno područje
veličine cca 330.000 m2
stavlja na raspolaganje zainteresiranim investitorima.

Prodaja
parcela će se vršiti putem javnog natječaja u kojem su glavni kriteriji kvaliteta
i vrsta projekta, brzina izgradnje, broj uposlenih, te cijena. Na taj način
omogućavamo realizaciju kvalitetnih proizvodnih projekata, ubrzavamo početak
izgradnje i povećavamo zapošljavanje.

NOSITELJI:                 Ministarstvo
za javne radove, obnovu i graditeljstvo i Fond za obnovu i razvoj Grada
Vukovara

U SURADNJI SA:       Ministarstvom gospodarstva, Ministarstvom
pomorstva, prometa i veza, Ministarstvom za zaštitu okoliša i prostorno
uređenje, Ministarstvom za obrt, malo i srednje poduzet­ništvo, Gradom
Vukovarom, Vukovarsko-srijemskom županijom, Borovom d.d.

PROVEDBENE
          izrada projektnog zadatka;
snimanje stanja

AKTIVNOSTI:            infrastrukture;
uklanjanje ruševina na pod­ručju gospodarske zone; postupak parcelacije i
geodetskih mjerenja; točkaste izmjene Generalnog urbanističkog plana (GUP) i
detaljnog urbanističkog plana za područje zone; izrada projekta i izvođenje
saniranja vodovodne mreže; izrada projekta i izvo­đenje izgradnje
kanalizacijskog kolektora i kanalizacije otpadnih voda; izrada projekta i
izgradnja elektroenergetske mreže; izrada projekta i izvođenje plinifikacije
zone; izrada projekta i izvođenje sanacije željezničke pruge unutar zone;
izrada projekata i izvođenje sanacija tvorničkih hala koje se nakon procjene
opravdanosti takvog ulaganja mogu ponuditi potencijalnim investitorima kao
tvorničke hale ili skladišta; sanacija i izgradnja prometnica unutar zone;
izrada projekta i izvođenje javne rasvjete; ostali radovi; raspisivanje javnog
natječaja i prodaja parcela

NAČIN
                       Fond za obnovu i razvoj Grada Vukovara,

FINANCIRANJA:       resorna ministarstva, Fond za regionalni
razvoj, Fond za razvoj i zapošljavanje, Hrvatska banka za obnovu i razvitak i
drugi izvori

ROK
PROVEDBE:      prosinac 2003.

3.
Završetak obnove objekata javne namjene (započeto u okviru Programa donacijske
obnove objekata javne namjene)

Program
donacijske obnove objekata javne namjene u Gradu Vukovaru (donatori županije,
Grad Zagreb i drugi donatori), započeo je 1997. godine na objektima koje je
predložilo poglavarstvo Grada Vukovara, temeljem ugovora s donatorima o
financiranju radova. Za 24 objekta ugovorena je izrada projektne dokumentacije,
rekonstrukcije i obnove, a temeljem izrađene dokumentacije započeli su radovi
na 22 objekta. Do sada je 15 objekata u cijelosti završeno i predano
korisnicima, a na preostalih 7 objekata radovi će se nastaviti i završiti do
svibnja 2003. godine.

Osiguranjem
namjenskih sredstava od prodaje zrakoplova Vlade Republike Hrvatske omogućen je
povratak sredstava privremeno korištenih iz državnog proračuna Republike
Hrvatske, kao i nastavak, odnosno dovršetak obnove dijela objekata javne
namjene u Gradu Vukovaru.

NOSITELJ:                  Ministarstvo
za javne radove, obnovu i graditeljstvo

U
SURADNJI SA:       Gradom Vukovarom,
Vukovarsko-srijem­skom županijom

PROVEDBENE
          završetak izgradnje objekata u
okviru

AKTIVNOSTI:            Programa
donacijske obnove objekata javne namjene; tehnički pregled i primopredaja;

NAČIN
                       donatori (županije, Grad Zagreb i drugi

FINANCIRANJA:       donatori), Ministarstvo za javne radove,
obnovu i graditeljstvo, Fond za obnovu i razvoj Grada Vukovara, ostali izvori

ROK
PROVEDBE:      lipanj 2003.

4.
Slobodna zona - izgradnja komunalne infrastrukture, obnova objekata i
financiranje ostalih potrebitih radova

Sukladno
članku 30. Zakona o obnovi i razvoju Grada Vukovara, na području Grada Vukovara
osnovat će se jedna ili više slobodnih zona. Područja slobodnih zona,
djelatnosti koje će obav­ljati u slobodnim zonama, te uvjete i mjerila za
davanje koncesija na prijedlog Ministarstva gospodarstva, propisat će Vlada
Republike Hrvatske.

U svrhu
poticanja gospodarskog razvoja grada te povećanja zaposlenosti, Fond za obnovu
i razvoj Grada Vukovara će poduzeti sve potrebite radnje u svrhu što brže
realizacije osnivanja slobodnih zona u Vukovaru. Kako bi se stimulirao dolazak
investitora, osigurat će se dio potrebitih sredstava za uklanjanje ruševina,
obnovu objekata za koje je moguće izvršiti prenamjenu, te prilagođavanje
infrastrukture potrebama budućih investitora. Slobodne zone će velikim dijelom
obuhvaćati nekretnine koje su trenutno u vlasništvu tvrtki u procesu
privatizacije ili u stečaju, a njihovom se obnovom potiče veća angažiranost
postojećih kapaciteta i time porast gospodarskih aktivnosti.

NOSITELJI:      Ministarstvo gospodarstva, Ministarstvo za
javne radove, obnovu i graditeljstvo i Fond za obnovu i razvoj Grada Vukovara

U SURADNJI SA:       Ministarstvom za obrt, malo i srednje po­duzetništvo,
Ministarstvom zaštite oko­liša i prostornog uređenja, Vukovarsko-srijem­skom županijom,
Gradom Vukovarom

PROVEDBENE
          izrada projektne dokumentacije;
uklanjanje

AKTIVNOSTI:            ratom
oštećenih građevina; obnova objekata i izgradnja komunalne infrastrukture; izvo­đenje
javne rasvjete; realizacija ostalih potrebnih radova

NAČIN
                       Fond za obnovu i razvoj Grada Vukovara,

FINANCIRANJA:       Grad Vukovar, Ministarstvo gospodarstva,
Ministarstvo za javne radove, obnovu i graditeljstvo, ostali izvori

ROK
PROVEDBE:      listopad 2003.

5.
Odobravanje zajmova i njihovo ulaganje u obnovu i razvoj gospodarstva

U
provedbi programa kreditiranja na području Grada Vukovara, te njihovom
praćenju, uključuju se:

ministarstva
koja su nadležna za pojedine djelatnosti (Ministarstvo za obrt, malo i srednje
poduzetništvo, Ministarstvo turizma, Ministarstvo poljoprivrede i šumarstva);

Hrvatska
banka za obnovu i razvitak, čiji je zadatak omogu­ćiti razvoj gospodarstva kroz
jednostavniji pristup kapitalu u vidu povoljnih kredita;

Hrvatska
garancijska agencija, koja će sukladno Zakonu o poticanju razvoja malog
gospodarstva nastaviti djelovati kao Hrvatska agencija za malo gospodarstvo
(HAMAG), pruža pomoć u kreditnom financiranju i garantira za povrat kredita
poslovnih banaka, te uključuje i financijske potpore za smanjenje troškova
odobrenih kredita;

Fond za
razvoj i zapošljavanje i Fond za regionalni razvoj, koji će subvencijama,
potporama, donacijama i drugim vidovima angažiranja poticati razvojne projekte,
zapošljavanje i dodatno usavršavanje itd.

Grad
Vukovar i Vukovarsko-srijemska županija, koji imaju zadatak da analiziraju
prednosti i razvojne mogućnosti svojeg područja i njegova gospodarstva, te da
osmisle programe razvoja i definiraju konkretne poticaje za područje Grada
Vukovara;

banke i
druge financijske institucije (štedno-kreditne zadruge i dr.), koje imaju vrlo
važnu ulogu kao nositelja cijelog niza mjera koje se odnose na kreditiranje pod
povoljnijim uvjetima. Pri tome banke pronalaze svoj interes, ne samo u
ostvarivanju dobiti od kamata na kredite, već i od cjelokupnog poslovanja s
kvalitetnim klijentima.

Kako bi
se intenzivirali i ubrzali procesi kreditiranja i time cjelokupnog razvoja
gospodarstva i povećanja zapošljavanja u Gradu Vukovaru, Fond za obnovu i
razvoj Grada Vukovara će:

direktno
sufinancirati gospodarske a prvenstveno proizvodne projekte (20%), čime se
postiže porast proizvodnje, izvoza, za-poš­ljavanja, razvitak poljoprivrede i
turizma, uvođenje tehnološ­kih inovacija itd.;

ugovarati
posebne uvjete kreditiranja u suradnji s resornim ministarstvima, državnim
financijskim i drugim institucijama (npr. subvencioniranjem kamata i sl.);

informirati
gospodarske subjekte i koordinirati aktivnosti svih nositelja različitih
programa kreditiranja, čime se postiže sinergijski efekt raznih programa
kreditiranja, subvencija, potpora i sl.

Kako bi
se razvoj gospodarstva usmjerio na realizaciju kvalitetnih gospodarskih
projekata, pri čemu se to odnosi prvenstveno na proizvodnju, u periodu koji
obuhvaća ovaj Plan i Program naglasak je stavljen na:

sufinanciranje
gospodarskih projekata u Gradu Vukovaru (prvenstveno proizvodnih),

formiranje
lokalne garancijske agencije.

Sufinanciranje
gospodarskih projekata u Gradu Vukovaru

Programom
sufinanciranja gospodarskih projekata u Gradu Vukovaru podržat će se projekti
koji su od interesa za razvoj gospodarstva u Gradu Vukovaru, sukladno potrebama
pojedinih ciljnih skupina. Ovim programom odobravaju se bespovratne financijske
potpore u iznosu 20% ukupno odobrenog iznosa kredita kod poslovne banke, sa
sljedećim planiranim efektima:

pokretanje
novih poljoprivrednih, proizvodnih, odnosno prerađivačkih projekata, u
gospodarskim granama koje treba razvijati sukladno komparativnim prednostima
ovog područja, te tehničko-tehnološka modernizacija postojećih proizvodnih,
odnosno prerađivačkih kapaciteta;

povećanje
zapošljavanja i otvaranje novih radnih mjesta;

ubrzana
obnova postojećih gospodarskih objekata i objekata infrastrukture

NOSITELJ:                  Fond
za obnovu i razvoj Grada Vukovara

U SURADNJI SA:       Ministarstvom za obrt, malo i srednje
poduzetništvo, Ministarstvom gospodarstva, Ministarstvom financija,
Ministarstvom turizma, Ministarstvom zaštite okoliša i prostornog uređenja,
Hrvatskom bankom za obnovu i razvitak, Hrvatskom garancijskom agencijom,
odnosno Hrvatskom agencijom za malo gospodarstvo, Fondom za regionalni razvoj,
Fondom za razvoj i zapošljavanje, Gradom Vukovarom, Hrvatskom gospodarskom
komorom, Hrvatskom obrtničkom komorom, poslovnim bankama i drugim financijskim
institucijama

PROVEDBENE           izrada
modela Programa, utvrđivanje krite-

AKTIVNOSTI:            rija i izrada drugih pratećih
dokumenata; raspisivanje javnog natječaja; odabir podu­zet­ničkih projekata;
provedba Programa

NAČIN                        Fond za obnovu i razvoj Grada
Vukovara,

FINANCIRANJA:       resorna ministarstva, Hrvatska banka za
obnovu i razvitak i druge financijske institucije, Fond za regionalni razvoj,
Fond za razvoj i zapošljavanje, poslovne banke, me­đu­narodne organizacije,
drugi izvori

ROK PROVEDBE:      prosinac
2003.

Formiranje lokalne garancijske agencije

Osiguranjem početnog kapitala iz sredstava Fonda za
obnovu i razvoj Grada Vukovara, Ministarstva za obrt, malo i srednje
poduzetništvo, međunarodnih organizacija i eventualno drugih izvora, formirat
će se Lokalna garancijska agencija za Grad Vukovar. Iz tih sredstava podržavat
će se projekti koji su od interesa za razvoj Grada Vukovara (proizvodni
projekti, tehnološke inovacije, poljoprivredna proizvodnja i prerada, projekti
koji jamče zapošljavanje itd.).

Umanjenjem rizika kreditora od 25 do 50% omogućava se
realizacija projekata koje banke ne bi pratile zbog nemogućnosti osiguranja povrata
kredita. Ujedno, ovakva Lokalna garancijska agencija omogućuje ostvarenje
povoljnijih kreditnih uvjeta. Ocjenjivanje investicijskih elaborata vršit će
stručno tijelo koje će u suradnji s bankama pratiti i njihovu realizaciju.

NOSITELJI:                 Ministarstvo za obrt, malo i srednje
podu­zet­ništvo i Fond za obnovu i razvoj Grada Vukovara

U SURADNJI SA:       Hrvatskom
agencijom za malo gospodarstvo, Gradom Vukovarom

PROVEDBENE           formalno
osnivanje lokalnog jamstvenog

AKTIVNOSTI:            fonda
definiranje uvjeta jamstava; eventualno uključivanje u postojeće kreditne
linije; sklapanje sporazuma s poslovnim bankama; osnivanje povjerenstva,
odnosno Odbora za jamstva; raspisivanje javnog poziva; obrada i donošenje
odluka o poticanju pojedinih poduzetničkih projekata i provedba programa;
kontrola utroška sredstava

NAČIN                        Fond za obnovu i razvoj Grada
Vukovara,

FINANCIRANJA:       Ministarstvo
za obrt, malo i srednje podu­zetništvo i drugi izvori

ROK
PROVEDBE:      prosinac 2003.

6.
Trgovačko-tržni centar u Borovom naselju u Vukovaru

Kako bi
se riješio kroničan problem nedostatka poslovnih prostora u Gradu Vukovaru,
potrebno je poduprijeti izgradnju trgovačkih centara, robnih kuća i sličnih
objekata, čime bi dugoročno omogućili ubrzani i kvalitetniji razvoj
poduzetništva, a kratkoročno utjecali na smanjenje trenutno vrlo visokih
najamnina za poslovne prostore. Izvršeno je ispitivanje interesa za kupovinu
poslovnih prostora u budućem centru i on je nekoliko puta veći od planiranih
kapaciteta ovog Trgovačko-tržnog centra (20 poslovnih prostora + tržnica), te
je izrađena projektna dokumentacija. Stoga će se osiguranjem početnih kreditnih
sredstava utjecati na početak izgradnje Trgovačko-tržnog centra.

NOSITELJI:                 Grad Vukovar i Fond za obnovu i
razvoj Grada Vukovara

U SURADNJI SA:       Ministarstvom
za obrt, malo i srednje podu­zetništvo i dr.

PROVEDBENE           raspisivanje
javnog natječaja i izrada

AKTIVNOSTI:            projektne dokumentacije; raspisivanje
javnog natječaja i izbor najpovoljnijeg ponuditelja za izvođenje radova

NAČIN                        Grad Vukovar, Fond za obnovu i razvoj

FINANCIRANJA:       Grada
Vukovara, Ministarstvo za obrt, malo i srednje poduzetništvo i drugi izvori

ROK
PROVEDBE:      prosinac 2003.

7.
Poduzetnički centar Vukovar - sufinanciranje

S
ciljem razvoja poduzetništva u Gradu Vukovaru, osniva se Poduzetnički centar
čiji je zadatak stručno informiranje i savjetovanje ulagača, pomoć u izradi
poduzetničke dokumentacije, ocjenjivanje ulagačkih pothvata, davanje savjeta za
vođenje poslovanja, pomoć u pripremi poslovnih planova, organizacija seminara i
drugih oblika dopunske izobrazbe poduzetnika itd.

NOSITELJ:                  Ministarstvo za obrt, malo i srednje
podu­zetništvo

U SURADNJI SA:       Vukovarsko-srijemskom županijom, Gradom
Vukovarom, Fondom za obnovu i razvoj Grada Vukovara, Hrvatskom obrtnič­kom komorom,
Poduzetničkim centrom Vukovarsko-srijemske županije i drugima

PROVEDBENE           rješavanje
prostornih i kadrovskih predu-

AKTIVNOSTI:            vjeta za osnivanje Poduzetničkog
centra Vu­kovar; opremanje ureda i početak rada

NAČIN                        Fond za obnovu i razvoj Grada
Vukovara,

FINANCIRANJA:       Ministarstvo
za obrt, malo i srednje poduzetništvo, Vukovarsko-srijemska županija,
međunarodne organizacije, drugi izvori

ROK
PROVEDBE:      listopad 2002.

8.
Promoviranje Vukovara kao odredišta za najisplativija ulaganja, te organiziranje
ili sponzoriranje dobrotvornih akcija i sl.

Povećanjem
razine informiranosti domaćih i stranih gospodarskih subjekata o povlasticama i
poticajnim mjerama koje os­tva­ruju pravne i fizičke osobe sa sjedištem odnosno
prebivalištem u Gradu Vukovaru, izravno se utječe na porast ulaganja na
području Grada Vukovara.

NOSITELJI:                 Fond za obnovu i razvoj Grada
Vukovara i Grad Vukovar

U SURADNJI SA:       Vukovarsko-srijemskom
županijom, Hrvat­skom gospodarskom komorom, Hrvatskom obrtničkom komorom i dr.

PROVEDBENE
          informiranje javnosti putem
medija i drugih

AKTIVNOSTI:            izvora
informiranja o povlasticama i drugim pogodnostima ulaganja u Gradu Vukovaru;
izrada WEB stranica sa svim interesantnim informacijama; organiziranje
dobrotvornih akcija, koncerata, konferencija, susreta i sl.; povezivanje sa
domaćim i međunarodnim organizacijama, institucijama, tvrtkama itd., pružanje
traženih informacija i sl.; ostale aktivnosti

NAČIN
                       Fond za obnovu i razvoj Grada Vuko-

FINANCIRANJA:       va­ra

ROK
PROVEDBE:      kontinuirano tijekom 2002.
i 2003. godine

9.
Sufinanciranje izrade prostornih planova

Zakonska
je obveza Grada Vukovara izraditi nove prostorne planove, odnosno izvršiti
izmjene postojećeg Prostornog plana uređenja Grada, Generalnog urbanističkog
plana, te izraditi Detaljne urbanističke planove ovisno o potrebama građenja
(za centar grada, gospodarsku zonu i druge prioritetne zone izgradnje), UPU za
povijesnu cjelinu, PPU i dr. Njihovom izradom izravno se utječe na ubrzanje
razvoja gospodarstva i obnove objekata u Gradu Vukovaru.

NOSITELJI:                 Grad Vukovar i Fond za obnovu i
razvoj Grada Vukovara

U SURADNJI SA:       Ministarstvom
zaštite okoliša i prostornog uređenja, Ministarstvom kulture,
Vukovarsko-srijemskom županijom i dr.

PROVEDBENE           raspisivanje
javnog natječaja i izbor najpo-

AKTIVNOSTI:            voljnijeg
ponuditelja; početak izrade Generalnog urbanističkog plana; točkaste izmjene
Generalnog urbanističkog plana, prema Programu unapređenja stanja u prostoru
(za gospodarsku zonu, slobodnu zonu i dr.); izrada detaljnog urbanističkog plana
za pojedine zone; detaljna razrada prioritetnih zona izgradnje prema programu
stambene i druge izgradnje grada (UPU, DPU, idejna rješe­nja); početak izrade
pregledne karte i ocjena stanja s planom razvoja infrastrukture grada (ceste,
vodovod, kanalizacija, plin…)

NAČIN                        Fond za obnovu i razvoj Grada
Vukovara,

FINANCIRANJA:       Grad Vukovar

ROK
PROVEDBE:      rujan 2003.

10.
Rekonstrukcija i obnova kotlovnica više stambenih zgrada

Kako je
plinofikacija grada u tijeku, a u fazi izvođenja je i obnova više stambenih
objekata u kojima se nalaze kotlovnice, potrebno je pristupiti rekonstrukciji
kotlovnica uvođenjem prirodnog plina kao energenta.

NOSITELJ:                  Ministarstvo
za javne radove, obnovu i graditeljstvo

U
SURADNJI SA:       Gradom Vukovarom

PROVEDBENE
          izrada projektne dokumentacije;
raspisivanje

AKTIVNOSTI:            natječaja
i odabir najpovoljnijeg ponuđača; izvođenje radova na rekonstrukciji i obnovi
kotlovnica

NAČIN
                       Fond za obnovu i razvoj Grada Vukovara,

FINANCIRANJA:       Grad Vukovar, drugi izvori

ROK
PROVEDBE:      prosinac 2003.

11.
Potporni zidovi (Crkva sv. Filipa i Jakova, Ulica Europske unije)

Na
području Grada Vukovara zbog konfiguracije terena nalazi se više potpornih
zidova koji su zbog ratnih djelovanja znatno oštećeni i potrebna im je rekonstukcija
kako ne bi ugrožavali sigurnost ljudi i objekata. Naročito se to odnosi na
potporne zidove ispod Crkve sv. Filipa i Jakova u Ulici Stjepana Radića gdje je
došlo do velikog odronjavanja terena, te novoobnovljene objekte u Ulici
Europske unije gdje su potporni zidovi oštećeni ili uništeni.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Ministarstvom
zaštite okoliša i prostornog uređenja, Ministarstvom kulture, Gradom Vukovarom
i dr.

PROVEDBENE           izrada
projektne dokumentacije; raspisivanje

AKTIVNOSTI:            natječaja i odabir najpovoljnijeg
ponuđača; izvođenje radova

NAČIN                        Fond za obnovu i razvoj Grada
Vukovara,

FINANCIRANJA:       Grad
Vukovar, drugi izvori

ROK
PROVEDBE:      studeni 2003.

12. Proširenje gradskog groblja Dubrava

Godine
1998. Grad Vukovar se za potrebe izgradnje Memorijalnog groblja za hrvatske
branitelje »odrekao« zemljišta na grad­skom groblju koje je služilo kao rezerva
za proširenje groblja. Kako se u međuvremenu kapacitet gradskog groblja
popunio, a Grad je ostao bez kvalitetnog prostora za proširenje groblja, nužno
je proširiti groblje.

NOSITELJI:                 Grad Vukovar i Fond za obnovu i
razvoj Grada Vukovara

U SURADNJI SA:       Ministarstvom
javnih radova, obnove i graditeljstva, Ministarstvom poljoprivrede i šumarstva
i dr.

PROVEDBENE           raspisivanje
natječaja i odabir najpovoljnijeg

AKTIVNOSTI:            ponuđača; izvođenje radova

NAČIN                        Fond za obnovu i razvoj Grada
Vukovara,

FINANCIRANJA:       Grad
Vukovar, drugi izvori

ROK PROVEDBE:      prosinac
2003.

13. Upravna zgrada Vodovoda grada Vukovara –
završetak obnove

Završetkom
obnove Upravne zgrade Vodovoda grada Vukovara riješio bi se problem poslovnog
prostora dva komunalna poduzeća. Budući da nedostatak poslovnog prostora
spriječava njihov daljnji razvoj, realna pretpostavka je da će se završetkom
obnove Upravne zgrade Vodovoda grada Vukovara ubrzati razvoj ovih tvrtki, a
time i potaknuti novo zapošljavanje.

NOSITELJI:                 Grad Vukovar i Fond za obnovu i
razvoj Grada Vukovara

U SURADNJI SA:       Ministarstvom
za javne radove, obnovu i graditeljstvo

PROVEDBENE           raspisivanje
natječaja i odabir najpovoljnijeg

AKTIVNOSTI:            ponuđača; izvođenje radova

NAČIN                        Fond za obnovu i razvoj Grada
Vukovara,

FINANCIRANJA:       Grad
Vukovar, drugi izvori

ROK PROVEDBE:      prosinac
2003.

14. Dvorac
Eltz – obnova, uređenje i opremanje dijela kompleksa u kojem je smještena
ustanova Gradski muzej Vukovar

Dvorac
Eltz predstavlja najvrijedniji spomenički sklop u Vukovaru u čijem dijelu
kompleksa je smješten Gradski muzej Vukovar. Od povratka u matični prostor
1997. godine, sredstvima Ministarstva kulture Republike Hrvatske obnovljen je
dio prizemlja koji obuhvaća urede, četiri izložbene prostorije, sanitarni čvor
te jednu od tri svečane dvorane pod nazivom Mramorno predvorje. Zbog znatnog
broja izložbeno-galerijskih aktivnosti, te otvaranja Muzeja za raznolik vid
drugih kulturnih sadržaja, privremeno su otvoreni prostori koji su za sada
obuhvaćeni tek preventivnom zaštitom, kao što su Mramorna dvorana, Barokna
dvorana, krilo prvog kata i sl. U tijeku su radovi na izradi krovišta nad
centralnim dijelom dvorca.

Kako su za cjelovito rješenje potrebna znatna
sredstva, a izvršenje obnove zahtjeva i duži vremenski period, stručna grupa za
obnovu spomenika kulture na području Grada Vukovara predložila je etapnu obnovu
pojedinih cjelina unutar glavne zgrade dvorca Eltz. To se odnosi jednim dijelom
na potrebu smještaja muzejskih fondova, a drugim dijelom na obnavljanje
svečanih dvorana namijenjenih multimedijalnim sadržajima.

Odabir potrebnih radova definirat će se u
koordinaciji sa Stručnim povjerenstvom za obnovu ovog objekta.

NOSITELJ:       Ministarstvo
za javne radove, obnovu i graditeljstvo

U SURADNJI SA:       Ministarstvom
kulture, Gradom Vukovarom, Fondom za obnovu i razvoj Grada Vu­kovara,

PROVEDBENE           raspisivanje
natječaja i odabir najpovoljnijeg

AKTIVNOSTI: ponuđača;
izvođenje radova

NAČIN             Fond
za obnovu i razvoj Grada Vukovara,

FINANCIRANJA:       Ministarstvo
kulture, Grad Vukovar, donatori, drugi izvori

ROK PROVEDBE:      prosinac
2003.

15.
Arheološko-turistički kompleks Vučedol: uređenje i izgradnja dijela kompleksa

Vučedol
je jedan od najznačajnijih arheoloških lokaliteta Europe. Ovaj atraktivni
položaj je prvi puta naseljen već oko 6000. godine prije Krista u vrijeme prvih
europskih zemljoradnika, a više je ili manje intenzivno živio kroz čitavu
prapovijest. Arheološka istraživanja na Vučedolu trajala su u kontinuitetu od
1984. do 1990. godine, a nakon 11-godišnjeg prekida nastavljena su 2001.
godine. Arheološki radovi dio su cjelovitih priprema za prezentaciju znanstvenih
spoznaja o vučedolskoj kulturi i njenim korelacijama s drugim civilizacijama u
sklopu zamišljenog pro­jekta revitalizacije istočnog hrvatskog prostora unutar
projekta pod nazivom Vučedol – arheološko-turistički park.

Odabir radova će se izvršiti prema dogovoru sa
Stručnim povjerenstvom za obnovu ovog objekta.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Ministarstvom
kulture, Gradom Vukovarom i dr.

PROVEDBENE           raspisivanje
natječaja i odabir najpovoljnijeg

AKTIVNOSTI:            ponuđača; izvođenje radova

NAČIN                        Fond za obnovu i razvoj Grada
Vukovara,

FINANCIRANJA:       Ministarstvo kulture, Grad Vukovar,
donatori, drugi izvori

ROK
PROVEDBE:      prosinac 2003.

16.
Obnova Veslačkog kluba

Veslački
klub Vukovar je osnovan 1912. godine, a objekt u kojem je smješten znatno je
devastiran ratnim razaranjima. Potrebno je hitno obnoviti katnu konstrukciju
kako bi se spriječilo daljnje propadanje zgrade i omogućilo kvalitetno
korištenje zgrade s obzirom na to da klub djeluje i u ovakvim uvjetima. Obnovom
zgrade Veslačkog kluba podigla bi se opća kvaliteta života, budući da je u sebi
sadržavao športske sadržaje koje su koristili svi stanovnici Vukovara.

NOSITELJI:                 Ministarstvo
za javne radove, obnovu i graditeljstvo

U
SURADNJI SA:       Gradom Vukovarom

PROVEDBENE
          raspisivanje natječaja i odabir
najpovoljnijeg

AKTIVNOSTI:            ponuđača;
obnova objekta

NAČIN
                       Fond za obnovu i razvoj Grada Vukovara,

FINANCIRANJA:       Grad Vukovar, donatori, drugi izvori

ROK
PROVEDBE:      prosinac 2003.

17. Športski
centar »Lijeva bara«

U
Domovinskom ratu je športski kompleks »Lijeva bara« u potpunosti devastiran,
kako igrališta tako i prateći infrastrukturni objekti (nogostupi, tribine,
prateći objekt, rasvjeta i dr.). Potrebni radovi obuhvaćaju sanaciju ograde,
saniranje rasvjete igrališta, saniranje tribina i pomoćnih prostorija, sanaciju
prilaznih nogostupa i ostale radove.

Obnovom športskog kompleksa malih sportova »Lijeva ba­ra«
će se omogućiti rekreacija i bavljenje športom djece, mladeži i građana.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Gradom
Vukovarom, Ministarstvom prosvjete i športa, ostalim resornim ministarstvima

PROVEDBENE           raspisivanje
natječaja i odabir najpovoljnijeg

AKTIVNOSTI:            ponuđača; obnova objekta

NAČIN                        Fond za obnovu i razvoj Grada
Vukovara,

FINANCIRANJA:       Grad
Vukovar, donatori, drugi izvori

ROK
PROVEDBE:      lipanj 2003.

18.
Dovršetak Pastoralnog centra

Projektom
izgradnje Pastoralnog centra u krugu dvorišta franjevačkog samostana omogućit
će se znatno poboljšanje kvalitete i sadržaja u radu s djecom i mladima u
Vukovaru. U samom Centru predviđeni su prostori za vjerski odgoj djece i
mladih, kulturne aktivnosti, povezivanje putem interneta s mladima Europe i
svijeta, izložbe, koncerti, predavanja i seminari, ekumenska djelatnost itd.

Izgradnja Centra se do sada financirala isključivo
donacijama. Međutim, usprkos svim prostiglim sredstvima, nije se moglo
zaokružiti potpuno uređenje i opremanje Centra. Izdvajanjem dijela sredstava iz
Fonda za obnovu i razvoj Grada Vukovara omogućava se završetak građevinskih
radova.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Gradom
Vukovarom, Fondom za obnovu i razvoj Grada Vukovara

PROVEDBENE
          raspisivanje natječaja i odabir
najpovoljnijeg

AKTIVNOSTI:            ponuđača;
obnova objekta uređenje centra i nabavka opreme

NAČIN
                       Fond za obnovu i razvoj Grada Vukovara,

FINANCIRANJA:       Grad Vukovar, donatori, drugi izvori

ROK
PROVEDBE:      listopad 2002.

19.
Gradska knjižnica – dovršetak instalacija

Prostor
Gradske knjižnice Vukovar nalazi se u sastavu stambenog nebodera sa sedam
katova koji je oštećen za vrijeme rata. Ministarstvo kulture odobrilo je
sredstva za obnovu dijela objekta koji pripada knjižnici, a jedan dio sredstava
se odnosi na zajed­ničke instalacije sa stambenim dijelom zgrade.

U skladu s potrebama, planira se financiranje
sljedećih radova za potrebe stambenog dijela zgrade:

zamjena oštećene kanalizacije u prizemlju i katu u
prostoru knjižnice;

zamjena cjelokupne vodovodne instalacije;

zamjena cjelokupnog donjeg razvoda toplovodnog voda.

NOSITELJ:                  Ministarstvo za javne radove, obnovu
i graditeljstvo

U SURADNJI SA:       Gradom
Vukovarom

PROVEDBENE           financiranje
dovršetka instalacija

AKTIVNOSTI:

NAČIN                        Fond za obnovu i razvoj Grada
Vukovara

FINANCIRANJA:

ROK PROVEDBE:      siječanj
2003.

20.
Opremanje Specijalne osnovne škole Vukovar

Objekt
Specijalne osnovne škole Vukovar je dovršen, a s odgojno-obrazovnim radom
započeo je 1. rujna 2002. godine. Specijalna osnovna škola Vukovar provodi
odgoj, obrazovanje i radno osposobljavanje učenika s posebnim potrebama – većim
teškoćama, za što je potrebna specifična oprema.

Nabavka dijela opreme je već odobrena preko
Ministarstva za javne radove, obnovu i graditeljstvo (za nabavku namještaja za
učionice, zbornicu i školsku kuhinju), a iz sredstava Fonda za obnovu i razvoj
Grada Vukovara planira se opremiti kabinet za kinezi i fizioterapiju, športsku
dvoranu i dr.

NOSITELJ:                  Ministarstvo za javne radove, obnovo
i graditeljstvo

U SURADNJI SA:       Gradom
Vukovarom, resornim ministarstvima

PROVEDBENE           raspisivanje
natječaja za nabavu opreme;

AKTIVNOSTI:            izbor najpovoljnijeg ponuđača i
realizacija ugovora

NAČIN                        Fond za obnovu i razvoj Grada
Vukovara

FINANCIRANJA:

ROK PROVEDBE:      studeni
2002.

21.
Adaptacija centralnog grijanja u zgradi Dječjeg dispanzera i u zgradi Doma
zdravlja u Borovu naselju, u Ulici Blage Zadre

Po
postojećem projektu obnove zgrade Dječjeg dispanzera izvedeno je centralno
grijanje na električnu energiju. Stoga je, ekonomski isplativo i opravdano,
pristupiti rekonstrukciji kotlovnice centralnog grijanja na jeftiniji energent
plin, s obzirom da je plinska mreža već dovedena u centar grada.

NOSITELJ:                  Ministarstvo
za javne radove, obnovu i graditeljstvo

U SURADNJI SA:       Gradom
Vukovarom, resornim ministarstvima

PROVEDBENE           raspisivanje
natječaja i odabir najpovoljnijeg

AKTIVNOSTI:            ponuđača; izvođenje radova

NAČIN                        Fond za obnovu i razvoj Grada
Vukovara,

FINANCIRANJA:       donatori,
drugi izvori

ROK PROVEDBE:      prosinac
2002.

22.
Stipendije

Mladi stručnjaci
su osnovna pokretačka snaga svakog društvenog okruženja. Budući da je gorući
problem Vukovara upravo odlazak mladih ljudi, potencijalnih nositelja razvoja
gospodarstva i općenito razine kvalitete života, stipendiranje je kao oblik
motivacije mladih neophodan sadržaj svakog razvojnog programa.

Pomažući mladim ljudima pri prevladavanju njihovih
trenutnih imovinsko-egzistencijalnih problema, omogućavamo im lakši nastavak
školovanja, utoliko što se mogu lakše usredotočiti na samo školovanje, odnosno studiranje.
Kriteriji za dodjeljivanje stipendija će sadržavati prvenstveno socijalni
karakter.

NOSITELJI:                 Fond za obnovu i razvoj Grada
Vukovara

U SURADNJI SA:       Ministarstvom
prosvjete i športa, Ministarstvom znanosti i tehnologije, Gradom Vukovarom

PROVEDBENE           definiranje
kriterija za dodjelu stipendija,

AKTIVNOSTI:            izrada modela, pravilnika i dr.;
raspisivanje javnog natječaja; odabir stipendista i organizacija načina isplate
stipendija

NAČIN                        Fond za obnovu i razvoj Grada
Vukovara

FINANCIRANJA:

ROK PROVEDBE:      školska godina 2002/03. i 2003/04.

Klasa: 304-03/01-02/01
Urbroj: 5030115-02-10
Zagreb, 10. listopada 2002.

Predsjednik
**Ivica Račan,** v. r.

Ostalo, NN 121/2002-1954